Bullpup

Lo tèrme bullpup es un anglicisme que designa una configuracion mecanica generala d'una arma de fuòc inventada en 1901. Es destinada a redurre la longor totala de l'arma sensa demenir aquela dau canon gràcias a l'installacion dau mecanisme de tir e lo cargaire entre la ponhada e la cròça (qu'es generalament reducha). Un autre avantatge d'aquela configuracion es de melhorar l'equilibri de l'arma. Aquò permet la concepcion d'armas de guèrra fòrça compactas amb una poissança de fuòc fòrça importanta.

Pasmens, tèn de defaus non negligibles regardant la complexitat mecanica d'aqueleis armas e lo problema de l'ejeccion dei duelhas qu'es realizada a proximitat dau visatge dau tiraire (risc de bleçadura, impossibilitat per un senestrier d'utilizar l'arma d'un drechier). De mai, l'accès au cargaire es generalament mens simple que sus una arma tradicionala. Per aquelei rasons, lei fusius bullpup demorèron rars avans leis ans 1970 e son adopcion per Àustria Steyr AUG), França (FAMAS) e lo Reiaume Unit (L85). 

 Liames intèrnes 

 Fusiu d'assaut.

 Bibliografia 

 Nòtas e referéncias